title: Ostrogoted
text: An Ostrogoted ("Goted ar reter") a oa ur bobl c’herman zo bet bras he levezon war istor dibenn Impalaeriezh roman ar C'hornôg. En  e voe rannet ar C’hoted, ur bobl a oa er reter d’ar stêr Danav, e div lodenn : re ar c’hornôg, ar Vizigoted, en em stalias e Dakia, ha re ar reter, an Ostrogoted, en em ziazezas en hanternoz d’ar Mor Du.
  
  Ragistor 
  Rannet e voe pobl ar C’hoted etre an Ostrogoted hag ar Wizigoted war-dro an . Kalz traoù boutin a oa etre an div bobl, evit ar sevenadur, ar relijion (krediñ a raent en un doue kevatal mui pe vui d’an hini anvet Meurzh gant ar Romaned. Evit gwir ne oa ar rannadur-se nemet staliadur meuriadoù zo e proviñs roman Dakia ha meuriadoù all pelloc’h er reter, en hanternoz d’ar Mor Du. 
  
  War greñvaat ez eas galloud an Huned, ur bobl annezet pelloc’h er reter, e-kreiz an , hag e 370 e kouezhas an Ostrogoted dindan veli ar re-se. En em lazhañ a reas roue an Ostrogoted, Ermanarig, e 378, abalamour da se. 
  
  Er bloavezhioù goude e voe aloubet ar Balkanoù gant an Huned, skoazellet gant meur a bobl a oa en o dalc’h, evel an Ostrogoted. En Emgann Chalons, e 451, e oa Ostrogoted o vrezeliañ a-du gant an Huned. Meur a emsavadeg a-enep an Huned a voe e-touez an Ostrogoted koulskoude, met tamm-ha-tamm en em lakajont da zegemer sevenadur o mistri, anezho tud varrek-dreist war ar marc’hegezh hag ijinerien ar stleugoù.
  
  Goude an Huned 
  Goude marv Attila e krogas da vat istor an Ostrogoted evel pobl, dizalc’h diouzh an Huned. En em zieubiñ a rejont diouzh galloud mibien Attila en Emgann Nedao e 454. 
  
  E darempred e voent neuze gant Impalaeriezh roman ar C'hornôg hag en em staliañ e plaenennoù Pannonia. E-pad an eil hanterenn eus ar  e voe c’hoariet gant an Ostrogoted ur roll pouezus, evel ma oa bet gant ar Wizigoted ur c'hantved a-raok. Mont ha dont a rejont, a-du pe a-enep ar Romaned.
  
  Teodorig Veur 
  An hini pouezusañ eus o roueed, Teodorig Veur, ganet war-dro 454, a voe desavet e Kergustentin, rak kemeret e oa bet evel den-gouestl gant galloud roman ar reter.
  
  Dilennet e voe da roue war an Ostrogoted e 474. War c’houlenn Zenon, impalaer roman ar reter, ez eas Teodorig hag an Ostrogoted, e 488, d'adtapout Italia, a oa bet aloubet gant pobloù german all. E miz Meurzh 493 e voe kemeret Ravenna ganto, ha gant Teodorig e-unan e voe lazhet ar penn german Odoaker (Audawakrs) en doa kemeret plas an impalaer roman diwezhañ, Romulus Augustus. Emanvet e voe Teodorig da b-princeps Romanus (penn ar Romaned) ha ren a reas  e-lec’h an Impalaer war Italia, Sikilia, Dalmatia ha Pannonia. Er brezel-se e voe skoazellet an Ostrogoted gant ar Wizigoted moarvat. 
  
   
  Adunanet e voe an div bobl e-pad ur pennadig er , pa zeuas Teodorig Veur da vezañ, ouzhpenn roue an Ostrogoted, lezroue ar Wizigoted ivez e-doug un ugent vloaz bennak. 
  
  En Emgann Vouillé, e 507, e voe trec’het ar Wizigoted gant ar Franked. Aloubet e voe Akitania gant ar re-se hag en em astenn a reas o domani war-du ar c’hreisteiz, betek Tolosa. Dont a reas Teodorig, da wareziñ douaroù all ar Wizigoted, evel lezroue e-lec’h roue ar Wizigoted, a oa e vab-bihan Alamarig. Septimania (Lengadok bremañ) hag ul lodenn vat eus al ledenez iberek a dremenas dindan e c’halloud, e 511. Keit ha ma vevas Teodorig e voe unanet an holl C’hoted dindan e ren.
  
  Domani an Ostrogoted a oa ur vro poblet gant Germaned hogen unan gwall levezonet gant sevenadur Roma. Teodorig a oa, war un dro, roue an Ostrogoted hag hêr d’an impalaerien roman. En hanternoz Italia e oa stank a-walc’h an Ostrogoted moarvat ; er c’hreisteiz avat e oant distankoc’h. Kichen-ha-kichen e veve diskennidi ar C’hoted ha re ar Romaned, en emglev. Melestradurezh ar Romaned a gendalc’has da vont en-dro evel diagent, difennet gant galloud armeoù an Ostrogoted. Hogen ar reizhiad-se, ma oa unanet sevenadur ar Romaned gant nerzh ar C’hoted, ne badas ket pelloc’h eget Teodorig ar Bras, ha mervel a reas hemañ d’an 30 a viz Eost 526.
  
  Goude marv Teodorig e voe rannet an Ostrogoted hag ar Wizigoted adarre. Amalarig a yeas e penn rouantelezh ar Wizigoted en Iberia hag e Septimania. Provincia (Provañs) a voe staget ouzh domani an Ostrogoted.
  
  (da genderc'hel)
  
  Rouaned an Ostrogoted
  
  Tierniezh Amal 
  A-raok degouezhout en Italia: 
  Valamir 
  Theodemir 
  En Italia:
  Teoderig Veur 493–526
  Atalarig 526–534
  Teodahad 534–536
  
  Rouaned diwezhañ
  Witiges 536–540
  Ildibad 540–541
  Erarig 541
  Baduila 541–552 (anavezet ivez evel Totila)
  Teias 552–553 (anavezet ivez evel Teiam pe Teja)
  
  Ostrogoted
  Istor Europa
  Germaned
  
  de:Goten#Ostgoten